Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Iran ilmoitti Kansainväliselle atomienergiajärjestölle -
aikeistaan lisätä uraanin rikastamiskapasiteettia.
Maa myös väittää toimiensa pysyvän ydinsopimuksen rajoissa.
Britannian pääministeri May sanoi pääministeri Netanjahulle: -
"Britannia, Ranska ja Saksa pysyvät ydinsopimuksessa -
niin kauan kuin Iran noudattaa sen ehtoja.
Sopimus on paras keino estää Irania hankkimasta ydinaseita."
Israelin armeija varautuu -
laajoihin ja erityisen väkivaltaisiin mellakoihin Gazan rajalla huomenna, -
muslimien ramadan-kuukauden viimeisenä perjantaina.
Iranin korkein johtaja, ajatollah Khamenei määräsi äskettäin -
aloittamaan valmistelut uraanin rikastamiskapasiteetin lisäämiseksi -
ydinsopimuksen kaatumisen varalta. Nyt Iran on ilmoittanut aikeistaan -
myös Kansainväliselle atomienergiajärjestölle (IAEA).
Maa myös väittää rikastuskapasiteetin pysyvän ydinsopimuksen rajoissa.
Iranin IAEA-lähettiläs luonnehti päätöstä -
"valmistelevaksi" toimenpiteeksi ydinsopimuksen kaatumisen varalta.
Lähettiläs sanoi myös, että Iran on antanut Euroopan maille -
"muutamia viikkoja" aikaa löytää keinoja sopimuksen suojelemiseksi.
Kyse on valmistelevista toimenpiteistä -
sitä valitettavaa skenaariota silmällä pitäen, että ydinsopimus kaatuisi.
Siinä tapauksessa -
Iran voi aloittaa uudelleen toimintonsa ilman rajoituksia.
Iran-sopimuksen valvonnasta vastaava atomienergiajärjestö IAEA -
on todennut Iranin noudattavan sopimusta. Samalla järjestö -
on vaatinut Irania sallimaan yllätystarkastukset laitoksiinsa.
IAEA on vaatinut asiaa toistuvasti viime kuukausina.
Iranin lähettiläs kommentoi vaatimusta korostaen, -
että "ei kannata odottaa Iranilta ylimääräisiä vapaaehtoisia toimia".
Iranhan ei hyödy tästä sopimuksesta. Siksi ei kannata odottaa meiltä -
ylimääräisiä vapaaehtoisia toimenpiteitä.
Ranskan ulkoministeri Le Drian otti kantaa -
Iranin päätökseen lisätä uraanin rikastamiskapasiteettia. Hän varoitti: -
"Iranin täytyy ymmärtää, että jos se rikkoo sopimusta, -
sitä odottavat uudet pakotteet, eikä Eurooppa aio katsella sivusta."
Le Drian korosti kuitenkin Euroopan tahtoa säilyttää ydinsopimus.
Hän myös huomautti, että Iran noudattaa sopimusta edelleen.
Mielestäni Iranin äskettäinen ilmoitus oli varsin tarpeeton.
Se kertoo jonkinasteisesta ärtymyksestä.
On aina vaarallista leikitellä tällaisilla kynnyskysymyksillä.
Iranin päätös uraanin rikastuksesta -
on silti vielä täysin ydinsopimuksen rajoissa.
Jos Iran etenee seuraavalle tasolle, se merkitsisi jo sopimuksen rikkomista.
Iranin täytyy ymmärtää, että sitä odottavat uudet pakotteet, -
mikäli se rikkoo sopimusta, eikä Eurooppa aio katsoa vain sivusta.
Haluamme sopimuksen säilyvän, ja teemme töitä sen eteen Iranin kanssa.
Tiedän, että asiasta käydään keskustelua Iranissa.
Heidän on pidettävä kiinni sopimuksesta ja annettava IAEA:n -
suorittaa valvontatehtäväänsä. Näinhän tapahtuukin.
Sopimus ei ole kaatunut, ja Iran on pitänyt kiinni lupauksistaan.
Britannian pääministeri May sanoi pääministeri Netanjahulle, -
että Britannia, Ranska ja Saksa pysyvät sopimuksessa -
niin kauan kuin Iran noudattaa sen ehtoja. Maat pitävät sopimusta -
parhaana keinona estää Irania hankkimasta ydinaseita.
Pidämme Ranskan ja Saksan kanssa ydinsopimusta parhaana keinona -
estää Irania hankkimasta ydinaseita.
Pysymme sopimuksessa niin kauan kuin Iran vain noudattaa sen ehtoja.
Tunnustamme kuitenkin, että Iraniin liittyy muitakin huolia, -
kuten sen epävakauttavat toimet mm. Syyriassa ja Jemenissä -
sekä sen ballistiset ohjukset.
Pääministeri May huomautti lisäksi, että Britannia on huolissaan -
palestiinalaisista kuolonuhreista Israelin―Gazan rajalla.
Hän kuitenkin vahvisti samalla, että Britannia tukee täysin -
Israelin oikeutta puolustaa itseään ekstremisteiltä ja terroristeilta.
Olemme olleet huolissamme palestiinalaisista kuolonuhreista.
Britannia kuitenkin tunnustaa täysin -
Israelin oikeuden puolustaa itseään ekstremisteiltä ja terroristeilta.
Nyt kun palestiinalaisia uhreja tuli sata ja Gazan tilanne huononee, -
toivon, että pystyisimme keskus- telemaan tilanteen helpottamisesta -
ja siitä, kuinka edetä neuvotteluihin kahden valtion ratkaisusta.
Pääministeri Netanjahun Euroopan- matkan viimeinen kohde oli Britannia.
Netanjahu korosti, että Hamasin päämääränä on Israelin tuhoaminen, -
ja Israel katsoo tämän olevan ydinongelma.
Mitä Gazaan tulee, ongelman ydin on mielestäni se, -
että Hamasin päämääränä on Israelin tuhoaminen.
Kysymys ei ole rauhanomaisista protesteista.
Näille ihmisille maksetaan siitä, että he polttavat peltojamme, -
yrittävät murtaa puolustuksemme ja siepata sotilaitamme -
sekä tappaa niin monta israelilaista kuin suinkin.
Kyse ei siis ole väkivallattomista mielenosoituksista ― päinvastoin.
Teemme kaikkemme minimoidaksemme uhrien määrän -
ja puolustaaksemme samaan aikaan israelilaisia.
Terroristien taktiikkana on iskeä siviilikohteisiin -
ja piiloutua siviilien taakse, -
tai kuten tässä tapauksessa, käyttää siviilejä ihmiskilpinä.
Gazan talouskriisistä Netanjahu syytti -
sekä palestiinalaishallintoa että islamistista Hamasia, -
jotka "kuristavat Gazaa taloudellisesti".
Gazan taloudellinen ja humani- taarinen kriisi johtuu yhtäältä siitä, -
että Hamas ohjaa suuria summia -
siviilien tarpeista terroritunneleihin ja aseisiin, -
ja toisaalta siitä, että palestiinalais- hallinto on leikannut rahoitusta.
Nimenomaan tämä yhdistelmä, -
että toinen osapuoli kuristaa Gazaa taloudellisesti -
ja toinen ohjaa rahoja terrorismiin, on ajanut Gazan talouskriisiin.
Israelin armeija on nostanut valmius- tasoa Gazan rajan tuntumassa.
Huomiseksi odotetaan -
laajoja ja erityisen väkivaltaisia mielenosoituksia Gazan raja-aidalle, -
kun muslimit viettävät viimeistä ramadan-perjantaita.
Armeija mm. tuo alueelle -
kaksinkertaisen määrän sotilaita normaalitilanteeseen verrattuna.
Hamas yrittää ilmeisesti saada Israelin-vastaiselle rajalle -
kymmeniä tuhansia ihmisiä nakba-päivän tapaan, -
jolloin 60 ihmistä sai surmansa väkivaltaisissa mellakoissa.
Suurin osa kuolleista oli Hamasin jäseniä.
Israelin armeija arvelee, -
että jos arviot väkimäärästä ja väkivallasta osuvat oikeaan, -
odotettavissa on jälleen lukuisia palestiinalaisuhreja. Näin siksi, -
että Hamasin tavoitteena ovat terrori- iskut ja tunkeutumisyritykset Israeliin.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Ajantasaista tietoa Facebook- sivullamme TV7 Israel News.
Palautetta voi lähettää sähköpostitse: israelnews@tv7.fi.
Rukoilkaa rauhaa Israelille ja Jerusalemille!
Olen Jair Pinto. Hyvää illan jatkoa! Huomiseen.
Suomennos: Sirpa Bågman